Denis Farkasfalvy

Denis Farkasfalvy (ungarsk: Farkasfalvy Dénes; født 23. juni 1936 i Székesfehérvár i Ungarn, død 20. mai 2020 i Dallas i Texas i USA) var en ungarsk-amerikansk katolsk prest og munk tilhørende cistercienserordenen. Han var abbed, teolog, forfatter og oversetter.


== Liv og virke ==


=== Bakgrunn ===
Hans dåpsnavn var Miklós; faren var maskiningeniør. Som skolegutt gikk han på cisterciensernes skole i hjembyen Székesfehérvár. Etter at den ble stengt av den kommunistiske regjeringen, fortsatte han i 1948 ved den skolen som ble drevet av benediktinerne i erkeabbediet Pannonhalma. Han tok eksamen i 1954.
Han ble hemmelig novise for cistercienserne ved abbediet Zirc i 1955; klosteret var blitt offisielt stengt av kommunistene på det tidspunktet. Hans ordensnavn var Dionysius (ungarsk: Dénes, engelsk: Denis).


=== Flukt fra Ungarn, doktorgrad, prestevielse ===
Etter oppstanden i Ungarn i 1956 fulgte han det rådet han fikk av sin novisemester, Lóránt Sigmond (1911–1964) og abbed Vendel Endrédy, og flyktet fra landet. Flukten tok ham til Østerrike (Stift Heiligenkreuz) og Roma, der han ble innskrevet ved benediktinernes universitet San Anselmo. Han fikk sin doktorgrad der i 1962. Han avla sine høytidelige løfter (for Zirc) i 1960 i abbediet Lilienfeld.
Det var også i Lilienfeld at han ble presteviet, i 1961.


==== Rektor og abbed i Texas ====
Ettersom de fleste av munkene fra Zirc hadde flyktet fra Ungarn til USA i 1954, ble pater Denis sendt til Irving i Texas for å undervise ved Our Lady of Dallas monastery  school. Ettersom behovet for matematikklærere var stort, studerte han til mastergrad i faget ved Texas Christian University i Fort Worth. Mens han studerte der var han kapellan for School Sisters of Namur, som fra sin side hjalp ham med det engelske språket. I 1969 ble han rektor for Cistercian Prep, som var på vei til å bli en elite-prep school, og forble i denne stillingen i tolv år. Han underviste også en rekke fag på universitetsnivå ved University of Dallas.Han var abbed fra 1988 til 2012. Under hans ledelse bygde abbediet en ny og monumental kirke i cisterciensernes tradisjonelle stil, og tiltrakk seg internasjonal oppmerksomhet og mange kall. Hele abbediet fikk underveis en omgripende renovering.
Han døde i en alder av 83 år, etter å ha hatt dårlig helse i flere år og så blitt smittet av viruset som fører til covid-19.


=== Teolog og oversetter ===
Pater Farkasfalvy hadde en utstrakt virksomhet som teologisk forfatter; han skrev på engelsk, ungarsk og fransk. Han var også ungarskoversetter for latinske tekster og for den tyske dikteren Rainer Maria Rilkes verker. Han var medlem av Den pavelige bibelkommisjon fra 2002 til 2014, som den første ungarske medlemmet kommisjonen hadde hatt. I 2010 ble han tildelt St. Stefansprisen (Stephanus-díj) for teologi i Budapest. I Dallas mottok han  Catholic Foundation Award i 2016.


== Publikasjoner (et utvalg) ==


=== Egne verk ===
L'inspiration de l'Écriture Sainte dans la théologie de Saint Bernard. Herder, Rom 1964. (Dissertasjon)
Bevezetes a szentirastudomanyba. Rom 1976. (An Introduction to Theology)
A lelki élet teológiája. Rom 1980. Budapest 1995. (Theology of Spirituality)
(with William R. Farmer) The Formation of the New Testament Canon. An ecumenical approach. Harold W. Attridge, ed. Paulist Press, New York 1983.
(Editor) Bernard of Clairvaux: Sämtliche Werke lateinisch/deutsch. Other editors:  Gerhard Winkler, in cooperation with Alberich Altermatt and Polykarp Zakar. 10 vols. Tyrolia-Verlag, Innsbruck 1990–1999.
Commemorating the 900th Anniversary of Cistercian Beginnings, 1098–1998. 40 years of Cistercian Life in Texas, 1958–1998. Carrollton, TX 1998.
Inspiration and Interpretation. A Theological Introduction to Sacred Scripture. Catholic University of America Press, Washington, D.C. 2010.
The Marian Mystery. The Outline of a Mariology. St Pauls, Staten Island, NY 2014.
A Theology of the Christian Bible. Revelation, Inspiration, Canon. Catholic University of America Press, Washington, D.C. 2018.
In search of a lasting home. The story of the Cistercians in Texas. Abbey and school. Cistercian Abbey Our Lady of Dallas, Irving, Texas 2019.


=== Oversettelser til ungarsk ===


==== Bibelen ====
Zsoltároskönyv. Prugg, Eisenstadt 1975. Budapest 2006 (Salmenes bok)
A Római Levél. Bevezetés, fordítás és magyarázat. Prugg, Eisenstadt 1983. (Romerbrevet)
Himnuszok. Válogatás a Római Breviárium himnuszaiból. Budapest 1984, 2010. (Hymner for Breviare Romanum)
Testté vált szó. Evangélium Szent János szerint. Fordítás, jegyzetek és magyarázat. Prugg, Eisenstadt 1989. (Johannesevangeliet)


==== Rainer Maria Rilke-oversettelser ====
Rilke nyomában. Budapest 1990. (dikt i utvalg)
Rainer Maria Rilke: Szonettek Orfeuszhoz. Budapest 2014. (Die Sonette an Orpheus)
Rainer Maria Rilke: Mária élete. Budapest 2015. (Life of the Virgin Mary)


== Referanser ==


== Litteratur ==
«Das Geschenk des Neubeginns: Denis Farkasfalvy OCist im Gespräch» i Erbe und Auftrag 95, 2019, s. 190–203.


== Eksterne lenker ==
Kort biografi med foto